U skladu s člankom 31. Zakona o proračunu, obrazloženje je sastavni dio proračuna kako na

državnoj tako i na razini jedinica lokalne i područne (regionalne) samouprave, a sastoji se od

obrazloženja općeg dijela proračuna i obrazloženja posebnog dijela proračuna.

OBRAZLOŽENJE PRORAČUNA OPĆI DIO

**61- PRIHODI OD POREZA**

Procjena prihoda od poreza za 2024. godini se temelji na procjeni izvršenja za 2023. godinu te je u odnosu na tu procjenu stavka poreza i prireza na dohodak umanjena zbog ukidanja prireza u 2024. godini. Porez na kuće za odmor planiran je u većem iznosu radi izmjene Odluke o lokalnim porezima za koju se očekuje da će se usvojiti do kraja 2023. godine. Porez na korištenje javno- prometnih površina planiran je u manjem iznosu u odnosu na prethodnu godinu jer je u 2023. godini izdan i naplaćen dio rješenja za 2022. godinu.

**63- pomoći od inozemstva i od subjekata unutar općeg proračuna-**

U 2024. godini planiran je iznos od 1.693.773,00 eura. Dio projekata za koji se očekuju realizirati sredstva pomoći su : Društveni centar Živogošće, Centar zdravlja, hortikulturno uređenje naselja, sanacija pomorskog dobra u Podgori i Igranima, izrada prostornih i urbanističkih planova, uređenje bućališta u Drašnicama, uređenje Društvenog doma u Podgori, uređenje jaslica, interpretacijski centar Galebova krila, uređenje šetnica i biciklističkih staza itd.

**64- prihodi od imovine-**planiraju se na razini planiranih stavki u 2023. godini uz minimalne korekcije jer se očekuje da će se u 2023. godini aktivnije raditi na naplati potraživanja. Povećan je očekivani prihod od tuševa, jer u 2023. godini na početku ljeta još svi tuševi nisu bili u funkciji.

**65- prihodi od administrativnih i upravnih pristojbi, prihodi po posebnim propisima i naknada**

U odnosu na početno planirane vrijednosti u 2023. godini planiran je veći iznos sredstava za naknadu za korištenje groblja, (prethodne godine se očekivalo da će na naplatu preuzeti Podgorski komunalac), prihodi od pristojbi (planirani u skladu s procjenom izvršenja za 2023. godinu) i povećani su ostali prihodi po posebnim propisima.

**68- kazne , upravne mjere i ostali prihodi**- sredstva su planirana u nešto manjem iznosu u odnosu na 2023. godinu jer su se u 2023. godini poslale opomene za kazne izdane u prethodnom proračunskom razdoblju.

**7- prihodi od prodaje nefinancijske imovine-** planirano je povećanje u 2023. godini jer se očekuju prihodi od prodaje grobnica i prodaje zemljišta u Živogošću.

**922-** U 2024. godini se planira pokriće manjka iz prethodnih godina u skladu s Višegodišnjim planom uravnoteženja za razdoblje 2023-2025.

**31- rashodi za zaposlene**- u odnosu na 2023. godinu planirani su u nešto većem iznosu radi većeg broja zaposlenih i izmjena Kolektivnog sporazuma

**32—materijalni rashodi-**u odnosu na 2023. godinu planirani su u većem iznosu.

Značajnije izmjene u odnosu na početno planirane vrijednosti u 2023. godini imaju rashodi za usluge (održavanje nerazvrstanih cesta, puteva i šetnica, održavanje javne rasvjete, sanacija pomorskog dobra u Igranima i Živogošću, hortikulturno uređenje naselja, održavanje ostalih površina u svim naseljima itd.)

**34- financijski rashodi-** u 2024. godini planirani su na razini 2023. godine.

**35- subvencije**- povećane su u odnosu na prethodnu godinu jer se planira subvencija prijevoza

**36- pomoći dane u inozemstvo i unutar općeg proračuna**- obuhvaća pomoći školama, MUP-u, Gradu Makarskoj (za unapređenje zdravstvene zaštite). Sufinanciranje tima Hitne pomoći je ukinuto.

**37- naknade građanima i kućanstvima**- u odnosu na početni plan za 2023. godinu povećana je stavka sufinanciranja prijevoza učenicima i studentima radi povećanja cijene karte, sufinanciranje boravka i prehrane u vrtićima (prije planirano na drugom kontu) i stavka stipendija. Ostale stavke su planirane na razini plana 2023. godine uz neznatna povećanja ili smanjenja.

**38- ostali rashodi**- povećan je iznos tekućih donacija (DVD, udrugama u kulturi, Udruzi Sunce ) dok su dok su donacije vjerskim zajednicama i Podgorskom komunalcu smanjene. Kod ostalih vrsta donacije nema značajnijeg odstupanja.

**41- rashodi za nabavu neproizvedene dugotrajne imovine**- planirane stavke u 2024. godini su veće u odnosu na 2023. godinu ponajviše radi planiranog otkupa zemljišta za dvoranu.

**42- rashodi za nabavu proizvedene dugotrajne imovine**- planirane stavke u 2024. godini su veće u odnosu na 2023. godinu. Dio stavki je detaljnije objašnjen u Programu građenja komunalne infrastrukture u Općini Podgora za 2024. godinu i Programu javnih potreba u kulturi Općine Podgora za 2024. godinu. Financijski značajniji projekti su : Interpretacijski centar Galebova krila, uređenje ceste u Igranima (do Crkve gospe od Ružarija), uređenje ceste u Podgori (Sutikla), uređenje ceste Kurtići - Pivčevići , uređenje šetnica na području Općine Podgora, uređenje groblja, javne rasvjete, uređenje sportskih igrališta u Živogošću i Podgori, bućališta u Drašnicama , centar zdravlja, nabava videonadzora za sprječavanje odlaganja otpada, izrada prostornih planova i projektne dokumentacije, biosfera Biokovo

**45**- rashodi za dodatna ulaganja na nefinancijskoj imovini se odnose na projekte : uređenje Društvenog doma u Podgori i Društvenog centra u Živogošću, Zaline kule u Igranima, uređenje vrtića (jaslice i centralni dio) itd.

**5- Izdaci za otplatu primljenih kredita i zajmova**

U 2024. godini dospijeva na naplatu beskamatni kredit za jedinice koje su imale pad prihoda u 2021. godini u odnosu na 2019. godinu- 119.450,52 eur. Temeljem Sporazuma o obročnoj otplati s Clubom Adriatic d.o.o. u planu je otplata zadnje rate u vrijednosti od 56.877,83 eur i u planu je otplata prekoračenja po transakcijskom računu koji je planiran prijedlogom izmjena i dopuna proračuna u 2023. godinu u iznosu od 247.628,00

U Proračunu Općine Podgora za 2024 godinu planirat će se pokriće dijela projiciranog manjka Općine Podgora iz prihoda poslovanja–132.722,81 euro

**OBRAZLOŽENJE PRORAČUNA- POSEBNI DIO**

Posebni dio Proračuna Općine Podgora za 2024. godinu planiran je u iznosu od 5.652.858,05 eura i to po razdjelima, programima i aktivnostima.

Zajedničko svim programima i aktivnostima je zadovoljenje potreba stanovnika Općine Podgora kroz ciljne mjere: jačanje komunalne infrastrukture , očuvanje, obnova i zaštita prirodne i kulturne baštine, zaštita okoliša, promicanje i razvoj turizma, poticanje zdravijeg načina života i unapređenje zdravstvene zaštite , osiguranje životnog standarda stanovništva, posebice socijalno ugroženog i smanjenje nejednakosti jačanje civilnog društva, unaprjeđenje prostornog i urbanističkog planiranja i pokrivenosti općine planovima, pružanje podrške učenicima u redovnim obrazovnim potrebama, financiranje redovne djelatnosti predškolskog odgoja i unaprjeđenje mogućnosti i uvjeta predškolskog odgoja i učinkovito pružanje usluga građanstvu u djelokrugu lokalne samouprave te njihovo unaprjeđenje.

Programi planirani u posebnom dijelu proračuna su sljedeći:

**Redovna djelatnost predstavničkog i izvršnog tijela- 63.363,00,00 eura**

Cilj ovog programa je omogućiti redovno djelovanje predstavničkog i izvršnog tijela, donošenje odluka, akata i dr. dokumentacije koja određuje smjer razvoja općine. Programom se omogućava redovno izvršavanje poslova iz djelokruga rada načelnika i općinskog vijeća, sustavno djelovanje političkih stranaka i promicanje političkog djelovanja.

**Javna uprava i administracija i upravljanje imovinom- 1.557.529,35 eura**

Cilj je obavljanje poslova lokalnog značaja kojima se neposredno ostvaruju potrebe građana, efikasno upravljanje imovinom i drugim resursima Općine Podgora

**Održavanje komunalne infrastrukture- 1.410.144,00 eura**

Cilj ovog programa je čišćenje i održavanje javnih površina na području Općine Podgora tijekom cijele godine, održavanje komunalnih objekata, uređaja i infrastrukture u funkcionalnom stanju, povećanje vijeka trajanja općinske infrastrukture, održavanje javne rasvjete, nerazvrstanih cesta, plaža, zelenih površina, groblja itd.

**Prostorno planiranje- 36.636,00 eura**

Cilj ovog programa je izraditi prostorno plansku dokumentaciju koja će biti podloga za sve investicije i koja će omogućiti kontrolirani prostorni razvoj i zaštitu prirodnih i kulturnih dobara

**Izrada projektne dokumentacije- 33.000,00 eura**

Cilj ovog programa je izraditi dokumentaciju i provoditi aktivnosti koje će omogućiti kontrolirani prostorni razvoj, uređenje katastarskih knjiga, prometno planiranje, zaštita prirodnih i kulturnih dobara, provođenje zakonskih odredbi donošenjem pojedinih planova, izvješća i sl.

**Izrada sustava baze podataka- 52.635,00 eura**

Cilj ovog programa je ažuriranje postojećih baza podataka i izrada Geografskog informacijskog sustava čime će se omogućiti efikasnost i učinkovitost naplate općinskih prihoda i stvaranje podloge za buduće projekte.

**Izgradnja komunalne infrastrukture- 979.500,00 eura**

Cilj ovog programa je izgradnja nove infrastrukture, rješavanje imovinsko- pravnih odnosa na zemljištu i nekretninama kako bi se stvorili uvjeti za kvalitetniji život domicilnog stanovništva te pozitivan utjecaj na razvoj turizma i cjelokupnog gospodarstva i odgovorno postupanje s otpadom. Obuhvaća projekte kao što su izgradnja groblja, nerazvrstanih cesta, javne rasvjete, šetnica, dječjih igrališta, sportskih igrališta, bućališta, vidikovaca, komunalne zone itd.

**Program socijalne skrbi i novčanih davanja-53.306,00 eura**

Ciljovog programa je osigurati socijalnu zaštitu svim građanima Općine Podgora kojima je potrebna putem udruga ili izravno u novcu ili naravi

**Zaštita od požara, civilna zaštita i sigurnost- 202.253,00 eura**

Cilj je osigurati efikasno funkcioniranje protupožarne, civilne i zdravstvene zaštite i osigurati redovno djelovanje drugih udruga i ustanova za zaštitu i sigurnost.

**Športske udruge i društva- 30.000,00 eura**

Cilj je poticanje i promicanje amaterskog sporta, sporta kao zdravog načina života, uključivanje što većeg broja djece i organizacija sportskih manifestacija..

**Predškolski odgoj- 457.755,7 eura**

Cilj je neometano i kontinuirano djelovanje proračunskog korisnika DV Morski konjić i unapređenje usluge uređenjem i otvaranjem jaslica na području Općine.

**Školski odgoj- 6.000,00 eura**

Cilj je stvaranje jednakih uvjeta za usvajanje kvalitetnog školskog obrazovanja

**Sufinanciranje cijene prijevoza učenicima i studentima- 18.000,00 eura**

Cilj je stvaranje jednakih uvjeta za usvajanje obrazovanja , olakšavanje obrazovanja izvan mjesta stanovanja

**Darovi djeci-**planiran je iznos od 2.000,00 eura i obuhvaća nabavu prigodnih blagdanskih paketa za najmlađe

**Stipendije**- 14.500,00 eura

Cilj je olakšati uvjete za usvajanje obrazovanja

**Programi u kulturi, kulturne udruge i društva-** 620.000,00 eura

Cilj ovog programa je očuvanje kulturno- povijesne baštine i običaja Općine Podgora, obogaćivanje turističke ponude, poticanje umjetničkog stvaralaštva i tiskanje vrijednih knjiga, oživljavanje kulturnog života na području općine Podgora, uređenje Društvenog doma u Podgori, Interpretacijskog centra Galebova krila, Interpretacijskog centra Zalina kula u Igranima itd.

**Life program-** 95.000,00 eura- kroz ovaj program nastojat će se povući sredstva za uređenje stare škole u Podgori

**Poljoprivreda-** planiran je iznos od 20.036,00 eura i obuhvaća uređenje zapuštenih poljskih puteva.

**Civilno društvo**- planiran je iznos od 1.200,00 eura i obuhvaća poticanje ustanova i udruga koje nisu obuhvaćene prethodnim programima